கேள்வி: சேகண்டி பற்றி விளக்கவும்.
பதில்: சேகண்டி அல்லது சேமக்கலம், மேலும் இதனைச் ''சவுண்டி'' , ''செகண்டை'' , ''செயகண்டி'' , ''செயகண்டிகை'' , என்றும் அழைக்கப்படுகிறது. சேமக்கலத்தை வெண்கலம் வட்ட வடிவமாக உருவாக்கப்படுகிறது. வெண் சங்கு, சேகண்டி அல்லது சேமக்கலத்தை, கனத்த தேக்கு குச்சியால் அடித்து ஒலி எழுப்பப்படுகிறது. திருச்சங்கு திருமால் உரியது. சேமக்கலம் சிவன் உரியது. சிவனும், திருமாலும் ஒன்றே என்ற தத்துவத்தை விளக்கும் பொருட்டு சேமக்கலத்தை, சங்கு (இசைக்கருவி) இணைத்து இசைக்கப்படுகின்றன எனப்படுகிறது. சிவன் கோயில்களில் சுவாமி புறப்பாட்டின்போது சேமக்கலம் எனும் சேகண்டி இசை ஒலி எழுப்பப்படுகிறது. பிற்காலத்தில் மனித இறப்புகளில் சேகண்டியுடன் சங்கு ஒலிப்பது நடைமுறைக்கு வந்துள்ளது. இறப்புகளில் வாசிக்கப்படும் பித்தளையால் ஆன சேமக்கலத்தை சேகண்டி அல்லது சவுண்டி அல்லது சேகண்டி என்பர். மேற்கு வங்காளம் மாநிலத்தில் திருமண விழாவின் போது சேமக்கல ஒலியுடன், சங்கொலி மற்றும் குலவை ஒலி பெண்களால் எழுப்பப்படுகிறது.